CELEX: 32012R0760
Language: fi
Date: 2012-08-21 00:00:00
Title: Komission täytäntöönpanoasetus (EU) N:o 760/2012, annettu 21 päivänä elokuuta 2012 , asetuksen (EY) N:o 595/2004 muuttamisesta jäsenvaltioiden maitokiintiöjärjestelmässä tekemien tarkastusten intensiteetin osalta

22.8.2012   
            
            
               FI
            
            
               Euroopan unionin virallinen lehti
            
            
               L 226/1
            
         KOMISSION TÄYTÄNTÖÖNPANOASETUS (EU) N:o 760/2012,
   annettu 21 päivänä elokuuta 2012,
   asetuksen (EY) N:o 595/2004 muuttamisesta jäsenvaltioiden maitokiintiöjärjestelmässä tekemien tarkastusten intensiteetin osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 85 artiklan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Maito- ja maitotuotealan maksun vahvistamisesta annetun neuvoston asetuksen (EY) N:o 1788/2003 soveltamista koskevista yksityiskohtaisista säännöistä 30 päivänä maaliskuuta 2004 annetun komission asetuksen (EY) N:o 595/2004 (2) 22 artiklassa säädetään niiden tarkastusten intensiteetistä, joita jäsenvaltioiden on tehtävä kiintiöjärjestelmässä toimitetun maidon osalta. Jos toimitusten mukautettu kokonaismäärä on ollut vähemmän kuin 95 prosenttia kansallisen kiintiön toimituksia koskevasta osuudesta kullakin kolmella edeltävällä 12 kuukauden jaksolla, ilmoitettujen toimituksia koskevien tarkastusten intensiteettiä voidaan alentaa 2 prosentista noin 1 prosenttiin tuottajista ja 40 prosentista 20 prosenttiin ilmoitetusta maitomäärästä mukautuksen jälkeen.
            
         
               (2)
            
            
               Näiden tarkastusten hallinnointi on suhteellisen monimutkaista, ja sitä olisi yksinkertaistettava.
            
         
               (3)
            
            
               Jäsenvaltiot ovat saaneet vuosien kokemuksen näistä tarkastuksista ja käyttävät yleistä valvontasuunnitelmaa riskianalyysin pohjalta.
            
         
               (4)
            
            
               Komission jäsenvaltioissa tekemien tarkastusten tulokset osoittavat, ettei korjaavia toimia tarvita lähes yhdessäkään tapauksessa.
            
         
               (5)
            
            
               Asetuksen (EY) N:o 1234/2007 liitteen IX mukaisesti maidon kiintiöjärjestelmä päättyy vuonna 2015.
            
         
               (6)
            
            
               Sen vuoksi on aiheellista vahvistaa kaikkia toimituksia koskevien tarkastusten intensiteetiksi kaikissa jäsenvaltioissa yksi prosentti tuottajista ja 20 prosenttia toimitetun maidon ilmoitetusta määrästä mukautuksen jälkeen sekä kaksinkertaistaa tarkastusten määrä vain siinä tapauksessa, että havaitaan merkittäviä sääntöjenvastaisuuksia tai poikkeavuuksia.
            
         
               (7)
            
            
               Sen vuoksi asetusta (EY) N:o 595/2004 olisi muutettava.
            
         
               (8)
            
            
               Koska ehdotettujen muutosten tarkoituksena on vähentää tarkastusten intensiteettiä ja siten keventää jäsenvaltioille aiheutuvaa hallinnollista rasitusta, niitä olisi sovellettava nykyisellä 12 kuukauden ajanjaksolla, joka alkoi 1 päivänä huhtikuuta 2012. Sen vuoksi tätä asetusta on tarpeen soveltaa kyseisestä päivästä alkaen.
            
         
               (9)
            
            
               Tässä asetuksessa säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 595/2004 seuraavasti:
   
               1)
            
            
               Korvataan 19 artiklan 3 kohta seuraavasti:
               ”3.   Tarkastuksen katsotaan päättyneen, kun tarkastuskertomus on saatavilla.
               Kaikkien tarkastuskertomusten on oltava valmiina 18 kuukauden kuluttua asianomaisen 12 kuukauden jakson päättymisestä.
               Jos 20 artiklassa säädettyjä tarkastuksia kuitenkin yhdistetään muihin tarkastuksiin, on noudatettava muita tarkastuksia ja niitä vastaavien tarkastuskertomusten laatimista varten vahvistettuja määräaikoja.”
            
         
               2)
            
            
               Muutetaan 22 artikla seuraavasti:
               
                           a)
                        
                        
                           Korvataan 1 kohta seuraavasti:
                           ”1.   Edellä 21 artiklan 1 kohdassa tarkoitettujen tarkastusten on katettava vähintään
                           
                                       a)
                                    
                                    
                                       1 prosentti tuottajista kullakin 12 kuukauden jaksolla;
                                    
                                 
                                       b)
                                    
                                    
                                       20 prosenttia ilmoitetusta maitomäärästä asianomaisen jakson osalta tehtävän mukautuksen jälkeen; ja
                                    
                                 
                                       c)
                                    
                                    
                                       edustava otos valittujen tuottajien ja ostajien välisistä maidon kuljetuksista.
                                    
                                 Edellä c alakohdassa tarkoitettuja kuljetustarkastuksia tehdään erityisesti meijereissä toteutettavien lastinpurkamisten yhteydessä.”
                        
                     
                           b)
                        
                        
                           Lisätään 4 kohta seuraavasti:
                           ”4.   Jos tarkastuksessa paljastuu merkittäviä sääntöjenvastaisuuksia tai poikkeavuuksia jollakin alueella tai jossakin alueen osassa, toimivaltaisen viranomaisen on kaksinkertaistettava tarkastusten määrä kyseisellä 12 kuukauden jaksolla ja seuraavalla 12 kuukauden jaksolla kyseisellä alueella tai kyseisessä alueen osassa.”
                        
                     
         2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.
   Sitä sovelletaan 1 päivästä huhtikuuta 2012.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä elokuuta 2012.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 299, 16.11.2007, s. 1.
   
      (2)  EUVL L 94, 31.3.2004, s. 22.